《双燕笑孤鸾•旅思 》
清代·沈谦

正残梦醒，见斜月窥窗，晚钟初撼。披衣坐起，仍在乱山孤店。

嘹嘹断鸿过也，宿芦花水村烟敛。空说远游豪迈，止博些伤感。

下箬。泛来酒酽。若比着离愁，酒儿全淡。西风凄紧，独自把灯长点。

几番寄书不到，料佳人怪侬抛闪。争信为他垂泪，有罗巾为验。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。